రాహుల్ నార్వేకర్

రాహుల్‌ నార్వేకర్‌ మహారాష్ట్రకు చెందిన రాజకీయ నాయకుడు. అతను 2019లో కొలాబా అసెంబ్లీ నియోజకవర్గం నుండి మొదటిసారి ఎమ్మెల్యేగా గెలిచి 2022 జులై 3న మహారాష్ట్ర అసెంబ్లీ స్పీకర్‌గా ఎన్నికయ్యాడు. నార్వేకర్ 2016 జూన్‌లో గవర్నర్ నామినేటెడ్ సభ్యుడిగా మహారాష్ట్ర శాసన మండలికి ఎన్నికయ్యారు. దేశంలో ఏ రాష్ట్రానికైనా స్పీకర్‌గా ఎన్నికైన రెండవ అతి పిన్న వయస్కుడు (44 ఏళ్లు), అతి పిన్న వయస్కుడు శివరాజ్ పాటిల్ (42 ఏళ్లు). 2024 నవంబరులో  అతను కొలాబా నియోజకవర్గం నుండి మహారాష్ట్ర శాసనసభ సభ్యుడిగా భారతీయ జనతా పార్టీ టికెట్‌పై తిరిగి భారీ ఆధిక్యంతో గెలిచారు.

రాజకీయ జీవితం
రాహుల్ నార్వేకర్ తండ్రి సురేష్ నార్వేకర్ అడుగుజాడల్లో రాజకీయాల్లోకి వచ్చి 2009లో శివసేన పార్టీలో చేరి సేన యూత్‌ వింగ్‌ అధికార ప్రతినిధిగా పని చేశాడు.  అతను 2014 లోక్‌సభ ఎన్నికల్లో టికెట్ ఆశించి టిక్కెట్ దక్కకపోవడంతో నేషనలిస్ట్ కాంగ్రెస్ పార్టీ (ఎన్‌సీపీ)లో చేరి ఎన్సీపీ నుండి మావల్ లోక్‌సభ నియోజకవర్గం నుండి పోటీ చేసి ఓడిపోయాడు.

రాహుల్ నార్వేకర్ 2019 అసెంబ్లీ ఎన్నికలకు ముందు బీజేపీలో చేరి కొలాబా అసెంబ్లీ నియోజకవర్గం నుండి బీజేపీ తరుఫున పోటీ చేసి తన సమీప ప్రత్యర్థి కాంగ్రెస్ అభ్యర్థి అశోక్ జగ్తాప్‌పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.  అతను 2022లో మహారాష్ట్ర అసెంబ్లీ స్పీకర్‌ స్థానానికి పోటీ చేయగా మొత్తం 288 సభ్యుల్లో 145 మంది మద్దతు అవసరం ఉండగా రాహుల్‌ నార్వేకర్‌కు 164 ఓట్లు వచ్చాయి. మహావికాస్‌ అఘాఢీ (ఎంవీఏ) కూటమికి చెందిన శివసేన అభ్యర్థి రాజన్ సాల్వికు 106 ఓట్లు రావడంతో రాహుల్‌ నార్వేకర్‌ 2022 జులై 3న 19వ మహారాష్ట్ర అసెంబ్లీ స్పీకర్‌గా ఎన్నికయ్యాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు